CELEX: 62008CN0265
Language: et
Date: 2008-06-19 00:00:00
Title: Kohtuasi C-265/08: Eelotsusetaotlus, mille esitas Tribunale Amministrativo Regionale per la Lombardia (Itaalia) 19. juunil 2008 . aastal — Federutility jt versus Autorità per l'energia elettrica e il gas

13.9.2008   
            
            
               ET
            
            
               Euroopa Liidu Teataja
            
            
               C 236/6
            
         Eelotsusetaotlus, mille esitas Tribunale Amministrativo Regionale per la Lombardia (Itaalia) 19. juunil 2008. aastal — Federutility jt versus Autorità per l'energia elettrica e il gas
   (Kohtuasi C-265/08)
   (2008/C 236/09)
   Kohtumenetluse keel: itaalia
   Eelotsusetaotluse esitanud kohus
   Tribunale Amministrativo Regionale per la Lombardia (Itaalia)
   Põhikohtuasja pooled
   
      Kaebuse esitajad: Federutility, Assogas, Libarna Gas spa, Collino Commercio spa, Sadori gas spa, Egea Commerciale, E. On Vendita srl, Sorgenia spa
   
      Vastustaja: Autorità per l'energia elettrica e il gas
   Eelotsuse küsimused
   
               1.
            
            
               Kas Euroopa Parlamendi ja nõukogu 26. juuni 2003. aasta direktiiv 2003/55/EÜ (1), mis reguleerib maagaasi turu avamist, artiklit 23 tuleb EÜ asutamislepingust tulenevate põhimõtetega arvestades tõlgendada nii, et selle artikliga ning ühenduse põhimõtetega on vastuolus selline siseriiklik õigusnorm (ja selle alusel võetud rakendusaktid), mille kohaselt on reguleeriv siseriiklik asutus ka pärast 1. juulit 2007 pädev määrama kindlaks kodutarbijatele (määratlemata kategooria, mille ulatust ei ole viitavas osas täpsustatud ja mis ei eelda iseenesest sotsiaalselt või majanduslikult ebasoodsate eriliste olukordade hindamist, mis võiksid õigustada selliste võrdlushindade kindlaksmääramist) maagaasi tarnimise võrdlushindu, millele tarnivad või müüvad ettevõtjad peavad avaliku teenuse osutamise kohustuse raames oma teenuspakkumustes tuginema; või
            
         
               2.
            
            
               kas seda sätet (viidatud artikkel 23) koosloetuna direktiivi 2003/55/EÜ artiklis 3 sätestatuga (mille kohaselt liikmesriigid võivad üldist majandushuvi silmas pidades kehtestada maagaasisektori ettevõtjatele avalike teenuste osutamise kohustused, mis on meid huvitavas osas seotud tarnete hinnaga), tuleb tõlgendada nii, et viidatud ühenduse õigusnormidega on vastuolus selline siseriiklik õigusnorm, mis arvestades turul esineva erilise olukorraga, mida iseloomustab vähemalt hulgimüügi valdkonnas „tõhusa konkurentsi” tingimuste puudumine, lubab maagaasi võrdlushinna kindlaksmääramist administratiivsel teel, kusjuures sellele hinnale peavad müüjad universaalteenuse raames oma kodutarbijatele tehtavates teenuspakkumustes tuginema, samas kui kõiki tarbijaid tuleb käsitada „vabatarbijatena”?
            
         
      (1)  ELT L 176, lk 57; ELT eriväljaanne 12/02, lk 230.